Diskusjon:Kransarterie

message: Om ingen har noen motforestillinger, så ønsker jeg å erstatte den nåværende artikkelen med denne teksten:
Kransarteriene (koronararteriene) er systemet av blodårer som forsyner hjertemusklaturen (myocardium) med oksygenrikt blod. Denne anatomiske tilpasningen finner man i hjerter med kompakt hjertemusklatur, hvor muskelcellene ligger tett inntil hverandre. På grunn av denne strukturen vil ikke blod som pumpes, gjennom hjertekamrene (luminalt blod), strømme mellom muskelcellene. Hjertemusklaturen har derfor behov for nettverk av blodkar for å sikre blodforsyning, slik som skjelettmuskler. 
Slik kompakt hjertemuskulatur finner vi hos pattedyr og fugler. Hjertemuskulatur hos teleoste fisker, amfibier og reptiler (som ikke er fugler) har en svampaktig (engelsk: Spongy) struktur. Muskulaturen er perforert med et nettverk av åpne rom, som luminalt blod vil strømme gjennom. Slike typer hjerter har lite eller ingen kransarterier, da store deler av hjertemuskulaturen gjennomstrømmes av det luminale blodet. Den evolusjonære opprinnelsen til hjerter hos vertebrater har sannsynligvis hat en lignende svampaktig struktur, uten kransarterier. 
Hjertemuskulatur er den vevstypen, etter hjernen, som er mest avhengig av en jevn tilgang på oksygen. Krasarteriene går direkte fra aorta like overfor aortaklaffen, og tilfører blod med høyt oksygennivå. Dersom denne tilførselen snevres inn eller hindres kan det føre til angina pektoris (brystkrampe) eller hjerteinfarkt. Dette kan behandles med utblokking eller kirurgi (koronar by-pass).
Den er basert på "Animal Physiology" Hill et.al. og jeg mener at den bedre beskriver kransarterier som en universiell anatomisk tilpasning, og ikke så menneskesentrert. Jeg har oversatt fra en engelsk kilde, så håer at noen med erfaring i norske anatomiske begreper vil rette eventuelle feil. 
Om ingen responderer vil jeg bytte ut teksten etter en ukes tid.
OolaEei (diskusjon) 2. feb. 2014 kl. 20:14 (CET)
replies: text: Kjør på! :-)  Svampaktig er fint oversettelse av spongy. Men jeg ville skrevet «Slike -typer- hjerter har FÅ eller ingen kransarterier». Også en liten skrivefeil «hat».  Mvh --Mollerup (diskusjon) 4. feb. 2014 kl. 11:34 (CET)
thread_title: Endre hele artikkelen

message: Artikkelen sier ... Dersom denne tilførselen snevres inn eller hindres kan det føre til Angina pectoris (brystkrampe) eller hjerteinfarkt. Ut fra det formuleringen oppfatter jeg det som om brystkrampe er den norske betegnelsen på angina pectoris, mens artikkelen om angina pectoris forteller at den norske betegnelsen er «hjertekrampe». Er bryst- og hjertekrampe det samme, eller skal artikkelen tolkes som om ...kan føre til angina pectoris OG hjertekrampe...? I såfall bør det presiseres. I motsatt fall bør man kanskje bare skrive Dersom denne tilførselen snevres inn eller hindres kan det føre til brystkrampe eller hjerteinfarkt. TorbjørnS (ʦ) 22. des. 2015 kl. 00:37 (CET)
replies: text: «Brystkrampe» og «hjertekrampe» er så vidt jeg vet det samme: legmannsuttrykk for Angina pectoris. Det latinske ordet pectus betyr «bryst», så «brystsmerte» er en direkte norsk oversettelse av det latinske uttrykket. Mvh --Mollerup (diskusjon) 22. des. 2015 kl. 11:41 (CET)
thread_title:  Angina pectoris / brystkrampe